চেক প্রজাতন্ত্র ফুটবল অ্যাসোসিয়েশন
চেক প্রজাতন্ত্র ফুটবল অ্যাসোসিয়েশন (চেক: Fotbalová asociace České republiky, ইংরেজি: Football Association of the Czech Republic; এছাড়াও সংক্ষেপে সিআরএফএ নামে পরিচিত) হচ্ছে চেক প্রজাতন্ত্রের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০১ সালের ১৯শে অক্টোবর তারিখে প্রতিষ্ঠিত হয়েছে। এটি প্রতিষ্ঠার ৬ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫৩ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর চেক প্রজাতন্ত্রের রাজধানী প্রাগে অবস্থিত। এই সংস্থাটি চেক প্রজাতন্ত্রের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে চেক প্রথম লিগ, চেক কাপ এবং চেক সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে চেক প্রজাতন্ত্র ফুটবল অ্যাসোসিয়েশনের সভাপতির দায়িত্ব পালন করছেন মার্তিন মালিক এবং সাধারণ সম্পাদকের দায়িত্ব পালন করছেন ইয়ান পাওলি।